Asmeskel yellan gar wawalen-a d asmeskel amawalan imi mgaraden deg uẓar tiflut Fl, taɣenǧawt ƔNǦW, tijɣelt JƔL (J. M. DALLET, 1985 : 62), deg taddart n Bumnazel sseqdacen awal tiflut asget-is tifelwin amalay-is iflu (d asimɣer) addad amaruz-is teflut, tettwasemras s talɣa n unti ma yella di taddart n Bezzit ssemrasen awal taɣenǧawt asget-is tiɣenǧawin addad amaruz-is tɣenǧawt ma d taddart n Uzaknun nufa-d awal tijɣelt asget-is tijeɣlin addad amaruzis tejɣelt (K. BOUAMARA, 2010 : 215).